CELEX: 32012R0460
Language: lv
Date: 2012-05-29
Title: Komisijas Regula (ES) Nr. 460/2012 ( 2012. gada 29. maijs ), ar ko nosaka aizliegumu Eiropas Savienības dalībvalsts karoga kuģiem, kuri ietilpst 9. kategorijā ( “pelaģiskās zvejas saldētājtraleri” ), zvejot Mauritānijas ekonomiskajā zonā

1.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 142/25
            
         KOMISIJAS REGULA (ES) Nr. 460/2012
   (2012. gada 29. maijs),
   ar ko nosaka aizliegumu Eiropas Savienības dalībvalsts karoga kuģiem, kuri ietilpst 9. kategorijā (“pelaģiskās zvejas saldētājtraleri”), zvejot Mauritānijas ekonomiskajā zonā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:
   
               (1)
            
            
               Ar Padomes 2008. gada 15. jūlija Regulu (EK) Nr. 704/2008 par to, lai noslēgtu Protokolu, ar ko laikposmam no 2008. gada 1. augusta līdz 2012. gada 31. jūlijam nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (2), zvejas iespējas 9. kategorijas kuģiem (pelaģiskās zvejas saldētājtraleri) ir noteiktas 250 000 tonnu apmērā (atskaites tilpība).
            
         
               (2)
            
            
               Ņemot vērā to, ka, pamatojoties uz minētās regulas 2. panta 3. punktu, laikā no 2011. gada 1. augusta līdz 2012. gada 31. jūlijam papildus ir iedalīta kvota 2 654 tonnu apmērā, kopējā atskaites tilpība ir 252 654 tonnas.
            
         
               (3)
            
            
               Atbilstoši Komisijas saņemtajai informācijai ar nozveju, kas paziņota šajā zvejas kategorijā un ko guvuši attiecīgās dalībvalsts karoga kuģi, ir pilnībā apgūta iedalītā kvota minētajam atsauces periodam.
            
         
               (4)
            
            
               Tāpēc jāaizliedz ar šo zvejas kategoriju saistītas zvejas darbības,
            
         IR PIEŅĒMUSI ŠO REGULU.
   1. pants
   Kvotas pilnīga apguve
   Zvejas kvotu, kas iedalīta attiecīgajām dalībvalstīm, uzskata par pilnībā apgūtu no 2012. gada 24. aprīļa.
   2. pants
   Aizliegumi
   No 2012. gada 23. aprīļa pusnakts ir aizliegts veikt zvejas darbības attiecīgās dalībvalsts karoga 9. kategorijas kuģiem. Konkrēti, no minētās dienas ir aizliegts paturēt uz kuģa, pārvietot, pārkraut citā kuģī vai izkraut zivis, kuras ir nozvejojuši šie kuģi.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 29. maijā
      
         
            Komisijas un tās priekšsēdētāja vārdā –
         
            jūrlietu un zivsaimniecības ģenerāldirektore
         
         Lowri EVANS
      
   
   
      (1)  OV L 343, 22.12.2009., 1. lpp.
   
      (2)  OV L 203, 31.7.2008., 1. lpp.